CELEX: 32017R1502
Language: hu
Date: 2017-06-02 00:00:00
Title: A Bizottság (EU) 2017/1502 felhatalmazáson alapuló rendelete (2017. június 2.) a 443/2009/EK európai parlamenti és tanácsi rendelet I. és II. mellékletének a könnyű haszongépjárművek szén-dioxid-kibocsátásának mérésére vonatkozó szabályozási vizsgálati eljárást érintő változáshoz való hozzáigazítás céljából történő módosításáról (EGT-vonatkozású szöveg. )

26.8.2017   
               
               
                  HU
               
               
                  Az Európai Unió Hivatalos Lapja
               
               
                  L 221/4
               
            A BIZOTTSÁG (EU) 2017/1502 FELHATALMAZÁSON ALAPULÓ RENDELETE
      (2017. június 2.)
      a 443/2009/EK európai parlamenti és tanácsi rendelet I. és II. mellékletének a könnyű haszongépjárművek szén-dioxid-kibocsátásának mérésére vonatkozó szabályozási vizsgálati eljárást érintő változáshoz való hozzáigazítás céljából történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 8. cikke (9) bekezdésének második albekezdésére és 13. cikke (7) bekezdésének második albekezdésére,
      mivel:
      
                  (1)
               
               
                  Az (EU) 2017/1151 bizottsági rendeletben (2) meghatározott, a könnyűgépjárművekre vonatkozó, világszinten harmonizált vizsgálati eljárás (WLTP), amely a könnyű haszongépjárművek szén-dioxid-kibocsátásának és tüzelőanyag-fogyasztásának mérésére szolgáló új szabályozási vizsgálati eljárás, 2017. szeptember 1-jei hatállyal a 692/2008/EK bizottsági rendelet (3) alapján jelenleg alkalmazott új európai menetciklus (NEDC) helyébe lép. A WLTP várhatóan olyan szén-dioxid-kibocsátási és tüzelőanyag-fogyasztási értékeket fog biztosítani, amelyek jobban tükrözik majd a valós vezetési feltételeket.
               
            
                  (2)
               
               
                  Annak érdekében, hogy figyelembe lehessen venni a hatályos új európai menetciklus és az új WLTP keretében mért szén-dioxid-kibocsátási szintek között mutatkozó különbséget, sor került az említett értékek megfeleltetésére szolgáló módszertan meghatározására az (EU) 2017/1153 bizottsági végrehajtási rendelet (4) alapján.
               
            
                  (3)
               
               
                  A megfeleltetési módszertant a WLTP bevezetése alatt, 2020 végéig kell használni annak biztosítása érdekében, hogy a gyártóknak a szén-dioxid-kibocsátási célértékeknek való megfelelését ezen időszak alatt ellenőrizni lehessen az új európai menetciklus kibocsátási értékei alapján. Következésképpen a WLTP-n alapuló fajlagos szén-dioxid-kibocsátási célértékeket a 2021-es naptári évtől kezdődően kell alkalmazni.
               
            
                  (4)
               
               
                  2020-ban az összes nyilvántartásba vett új jármű szén-dioxid-kibocsátását a megfeleltetési módszertannak megfelelően mind az új európai menetciklus, mind a WLTP alapján meg kell határozni. A két vizsgálati eljárással kapott szén-dioxid-kibocsátási értékek nyomon követésének eredményeként megbízható adatkészleteknek kell létrejönniük az említett kibocsátási értékek szintjének összehasonlításához. A 443/2009/EK rendelet 13. cikkének (7) bekezdésében foglalt követelménnyel összhangban ezeknek az adatkészleteknek lehetővé kell tenniük olyan, a WLTP-n alapuló fajlagos kibocsátási célértékek meghatározását, amelyek az új európai menetcikluson alapuló mérésekre hivatkozással meghatározott célértékekhez hasonló mértékben szigorúak.
               
            
                  (5)
               
               
                  A gyártó 2021. évre vonatkozó fajlagos kibocsátási célértékének meghatározásához a 2020-ban nyilvántartásba vett új személygépkocsik átlagos, WLTP szerinti szén-dioxid-kibocsátását kell referenciaértékként használni. A fajlagos kibocsátási célérték meghatározásához a gyártó által 2020-ban az új európai menetcikluson alapuló célérték elérése tekintetében nyújtott teljesítménnyel arányosan kell növelni vagy csökkenteni a referenciaértéket.
               
            
                  (6)
               
               
                  Annak biztosítása érdekében, hogy a WLTP-n alapuló fajlagos kibocsátási célértékek idővel összehasonlíthatóak maradjanak, figyelembe kell venni a gyártó flottájának átlagos tömegében évente bekövetkező változásokat.
               
            
                  (7)
               
               
                  A WLTP bevezetését követően nyomon követendő részletes adatokat több új paraméterrel ki kell egészíteni. A WLTP keretében a szén-dioxid-kibocsátási értékeket az egyes járművek egyedi konfigurációjának figyelembevételével kell kiszámítani. Annak érdekében, hogy a járműveket azonosítani lehessen, valamint a gyártók és a Bizottság hatékonyan ellenőrizni tudják az adatokat, helyénvaló a nyomon követést a jármű-azonosító számok alapján végezni.
               
            
                  (8)
               
               
                  A 443/2009/EK rendelet I. és II. mellékletét ezért ennek megfelelően módosítani kell,
               
            ELFOGADTA EZT A RENDELETET:
      1. cikk
      A 443/2009/EK rendelet I. és II. melléklete e rendelet mellékletének megfelelően módosul.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 2-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 140., 2009.6.5., 1. o.
      
      
         (2)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK rendelet hatályon kívül helyezéséről (HL L 175., 2017.7.7., 1. o.).
      
         (3)  A Bizottság 2008. július 18-i 692/2008/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).
      
         (4)  A Bizottság (EU) 2017/1153 végrehajtási rendelete (2017. június 2.) a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).
      
         MELLÉKLET
         A 443/2009/EK rendelet I. és II. melléklete a következőképpen módosul:
         
                     1.
                  
                  
                     Az I. melléklet a következő 3., 4. és 5. ponttal egészül ki:
                     
                                 „3.
                              
                              
                                 A gyártóra 2021-ben vonatkozó fajlagos kibocsátási referencia-célértéket a következőképpen kell kiszámítani:
                                 ahol:
                                 
                                             
                                                
                                          
                                          
                                             az (EU) 2017/1151 bizottsági rendelet (*1) XXI. mellékletével összhangban meghatározott és az e rendelet 4. cikke második bekezdésének hatodik franciabekezdésével összhangban kiszámított, 2020. évi átlagos fajlagos CO2-kibocsátás, az e rendelet 5a. és 12. cikkének alkalmazásából eredő CO2-csökkentések nélkül;
                                          
                                       
                                             
                                                
                                          
                                          
                                             az (EU) 2017/1153 bizottsági végrehajtási rendelettel (*2) összhangban meghatározott és az e rendelet 4. cikke második bekezdésének hatodik franciabekezdésével összhangban kiszámított, 2020. évi átlagos fajlagos CO2-kibocsátás, az e rendelet 5a. és 12. cikkének alkalmazásából eredő CO2-csökkentések nélkül;
                                          
                                       
                                             NEDC2020célérték
                                             
                                          
                                          
                                             az e melléklet 1. pontjának c) alpontja szerint kiszámított, 2020. évi fajlagos kibocsátási célérték.
                                          
                                       
                           
                                 4.
                              
                              
                                 2021-től kezdve a gyártóra vonatkozó fajlagos kibocsátási célértéket a következőképpen kell kiszámítani:
                                 Fajlagos kibocsátási célérték = WLTPreferencia-célérték + a [(Mø – M0) – (Mø2020 – M0,2020)]
                                 ahol:
                                 
                                             
                                                WLTPreferencia-célérték
                                                
                                             
                                          
                                          
                                             a 3. pont szerint kiszámított, 2021. évi fajlagos kibocsátási referencia-célérték;
                                          
                                       
                                             a
                                          
                                          
                                             az 1. pont c) alpontjában meghatározott érték;
                                          
                                       
                                             Mø
                                          
                                          
                                             a célévben nyilvántartásba vett új járművek 1. pont szerinti tömegének (M) átlaga kilogrammban (kg);
                                          
                                       
                                             M0
                                             
                                          
                                          
                                             az 1. pont szerinti érték;
                                          
                                       
                                             Mø2020
                                             
                                          
                                          
                                             a 2020-ban nyilvántartásba vett új járművek 1. pont szerinti tömegének (M) átlaga kilogrammban (kg);
                                          
                                       
                                             M0,2020
                                             
                                          
                                          
                                             a 2020. referenciaévben alkalmazandó M0 érték.
                                          
                                       
                           
                                 5.
                              
                              
                                 Olyan gyártó esetében, amely számára 2021-ben mentesítést engedélyeznek egy, az új európai menetcikluson alapuló fajlagos kibocsátási célérték tekintetében, a mentesítés által érintett, WLTP-n alapuló célértéket a következőképpen kell kiszámítani:
                                 ahol:
                                 
                                             
                                                
                                          
                                          
                                             a 3. pont szerinti érték;
                                          
                                       
                                             
                                                
                                          
                                          
                                             a 3. pont szerinti érték;
                                          
                                       
                                             NEDC2021 célérték
                                             
                                          
                                          
                                             a Bizottság által az e rendelet 11. cikke alapján 2021-re meghatározott fajlagos kibocsátási célérték.
                                          
                                       
                           
                        (*1)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK rendelet hatályon kívül helyezéséről (HL L 175., 2017.7.7., 1. o.)."
						
                     
                        (*2)  A Bizottság (EU) 2017/1153 végrehajtási rendelete (2017. június 2.) a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).”"
						
                  
               
                     2.
                  
                  
                     A II. melléklet a következőképpen módosul:
                     
                                 a)
                              
                              
                                 Az A. rész 1. pontjának helyébe a következő szöveg lép:
                                 
                                             „1.
                                          
                                          
                                             A tagállamok minden egyes naptári év vonatkozásában tételesen rögzítik az alábbi adatokat a területükön nyilvántartásba vett minden új személygépkocsi vonatkozásában:
                                             
                                                         a)
                                                      
                                                      
                                                         a gyártó;
                                                      
                                                   
                                                         b)
                                                      
                                                      
                                                         a típusjóváhagyási szám és kiterjesztése;
                                                      
                                                   
                                                         c)
                                                      
                                                      
                                                         a jármű típusa, kivitele és változata (adott esetben);
                                                      
                                                   
                                                         d)
                                                      
                                                      
                                                         a márka és a kereskedelmi név;
                                                      
                                                   
                                                         e)
                                                      
                                                      
                                                         a típusjóváhagyással rendelkező jármű kategóriája;
                                                      
                                                   
                                                         f)
                                                      
                                                      
                                                         az új nyilvántartásba vételek összes száma;
                                                      
                                                   
                                                         g)
                                                      
                                                      
                                                         a jármű menetkész tömege;
                                                      
                                                   
                                                         h)
                                                      
                                                      
                                                         a fajlagos szén-dioxid-kibocsátás (NEDC és WLTP);
                                                      
                                                   
                                                         i)
                                                      
                                                      
                                                         az alapterület: a tengelytáv, a kormányzott tengelyek nyomtávja és az egyéb tengelyek nyomtávja;
                                                      
                                                   
                                                         j)
                                                      
                                                      
                                                         az üzemanyag típusa és az üzemanyag-ellátás elve;
                                                      
                                                   
                                                         k)
                                                      
                                                      
                                                         a motortérfogat;
                                                      
                                                   
                                                         l)
                                                      
                                                      
                                                         a villamosenergia-fogyasztás;
                                                      
                                                   
                                                         m)
                                                      
                                                      
                                                         az alkalmazott innovatív technológia vagy innovatív technológiacsoport, valamint az ilyen technológiákból eredő CO2-kibocsátáscsökkentés kódja (NEDC és WLTP);
                                                      
                                                   
                                                         n)
                                                      
                                                      
                                                         a legnagyobb hasznos teljesítmény;
                                                      
                                                   
                                                         o)
                                                      
                                                      
                                                         a jármű-azonosító szám;
                                                      
                                                   
                                                         p)
                                                      
                                                      
                                                         WLTP-vizsgálati tömeg;
                                                      
                                                   
                                                         q)
                                                      
                                                      
                                                         az (EU) 2017/1153 végrehajtási rendelet I. mellékletének 3.2.8. pontjában említett eltérési és ellenőrzési tényezők;
                                                      
                                                   
                                                         r)
                                                      
                                                      
                                                         a nyilvántartásba vett jármű kategóriája.
                                                      
                                                   A 2017-es naptári év vonatkozásában azonban a g) pontban a WLTP szerinti CO2-kibocsátási értékek tekintetében említett adatok, az l) pontban a WLTP szerinti ökoinnovációs csökkentések tekintetében említett adatok, valamint az n), az o) és a q) pontban említett adatok szolgáltatása önkéntes alapon történik.
                                             A tagállamok a 2018-as naptári évtől kezdve kötelesek a 8. cikknek megfelelően a Bizottság rendelkezésére bocsátani az e pontban felsorolt valamennyi paramétert a C. rész 2. szakaszában meghatározott formátumban.
                                             A tagállamok a 2017-es és a 2018-as naptári év vonatkozásában kötelesek rendelkezésre bocsátani az f) pontban említett adatokat.”
                                          
                                       
                           
                                 b)
                              
                              
                                 A C. rész helyébe a következő szöveg lép:
                                 
                                    „C. RÉSZ – Adattovábbítási formátum
                                 
                                 A tagállamok az A. rész 1. és 3. pontjában meghatározott adatokat az alábbi formátum szerint kötelesek évente bejelenteni:
                                 
                                    1. szakasz – Összesített nyomonkövetési adatok
                                 
                                 
                                             Tagállam (1)
                                             
                                          
                                          
                                              
                                          
                                       
                                             Tárgyév
                                          
                                          
                                              
                                          
                                       
                                             Adatforrás
                                          
                                          
                                              
                                          
                                       
                                             Az EK-típusjóváhagyási eljárás hatálya alá tartozó új személygépkocsik új nyilvántartásba vételének száma összesen
                                          
                                          
                                              
                                          
                                       
                                             Az egyedileg jóváhagyott új személygépkocsik új nyilvántartásba vételének száma összesen
                                          
                                          
                                              
                                          
                                       
                                             A kis sorozatban gyártott, nemzeti szinten jóváhagyott új személygépkocsik új nyilvántartásba vételének száma összesen
                                          
                                          
                                              
                                          
                                       
                                    2. szakasz – Részletes nyomonkövetési adatok – egy járműre vonatkozóan
                                 
                                 
                                             Utalás az A. rész 1. pontjára
                                          
                                          
                                             Részletes adatok nyilvántartásba vett járművenként
                                          
                                       
                                             a)
                                          
                                          
                                             A gyártó neve – Uniós standard megnevezés
                                          
                                       
                                             A gyártó neve – Az eredetiberendezés-gyártó nyilatkozata szerint
                                          
                                       
                                             A gyártó neve – A nemzeti nyilvántartásba-vételi megnevezés (2)
                                             
                                          
                                       
                                             b)
                                          
                                          
                                             Típusjóváhagyási szám és kiterjesztése
                                          
                                       
                                             c)
                                          
                                          
                                             Típus
                                          
                                       
                                             Változat
                                          
                                       
                                             Kivitel
                                          
                                       
                                             d)
                                          
                                          
                                             A márka és a kereskedelmi név
                                          
                                       
                                             e)
                                          
                                          
                                             A típusjóváhagyással rendelkező jármű kategóriája
                                          
                                       
                                             f)
                                          
                                          
                                             Az új nyilvántartásba vételek száma összesen (2017-ben és 2018-ban)
                                          
                                       
                                             g)
                                          
                                          
                                             A jármű menetkész tömege
                                          
                                       
                                             h)
                                          
                                          
                                             Fajlagos CO2-kibocsátás (vegyes)
                                             NEDC szerinti érték
                                          
                                       
                                             Fajlagos CO2-kibocsátás (vegyes)
                                             WLTP szerinti érték (2019-től)
                                          
                                       
                                             i)
                                          
                                          
                                             Tengelytáv
                                          
                                       
                                             Kormányzott tengely nyomtávja (1. tengely)
                                          
                                       
                                             Egyéb tengely nyomtávja (2. tengely)
                                          
                                       
                                             j)
                                          
                                          
                                             Üzemanyagtípus
                                          
                                       
                                             Az üzemanyag-ellátás elve
                                          
                                       
                                             k)
                                          
                                          
                                             Motortérfogat (cm3)
                                          
                                       
                                             l)
                                          
                                          
                                             Villamosenergia-fogyasztás (Wh/km)
                                          
                                       
                                             m)
                                          
                                          
                                             Az ökoinnovációs technológia (technológiák) kódja
                                          
                                       
                                             Az ökoinnovációs technológia (technológiák) révén elért, NEDC szerinti CO2-kibocsátáscsökkentés összesen
                                          
                                       
                                             Az ökoinnovációs technológia (technológiák) révén elért, WLTP szerinti CO2-kibocsátáscsökkentés összesen (2019-től)
                                          
                                       
                                             n)
                                          
                                          
                                             Legnagyobb hasznos teljesítmény
                                          
                                       
                                             o)
                                          
                                          
                                             Jármű-azonosító szám (2019-től)
                                          
                                       
                                             p)
                                          
                                          
                                             WLTP-vizsgálati tömeg (2019-től)
                                          
                                       
                                             q)
                                          
                                          
                                             A „De” eltérési tényező (amennyiben rendelkezésre áll)
                                          
                                       
                                             Ellenőrzési tényező (amennyiben rendelkezésre áll)
                                          
                                       
                                             r)
                                          
                                          
                                             A nyilvántartásba vett jármű kategóriája
                                          
                                       
                           
               
            (1)  ISO 3166 alpha-2 kódok, Görögország és az Egyesült Királyság kivételével, amelyek esetében a kód »EL« és »UK«.
         
            (2)  A kis sorozatban gyártott, nemzeti szinten jóváhagyott (NSS) vagy az egyedileg jóváhagyott (IVA) járművek esetében a gyártó nevét »A gyártó neve – A nemzeti nyilvántartásba-vételi megnevezés« oszlopban kell feltüntetni, »A gyártó neve – Uniós standard megnevezés« oszlopban pedig a következők egyikének kell szerepelnie: »AA-NSS« vagy »AA-IVA«, az adott esettől függően.”.